als_Latn dik_Latn sag_Latn
Google ka pezulluar përkohësisht shitjet e syzeve inteligjente Google Glass. Gjiganti i kërkimit njoftoi se do të bëjë ndryshime sa i përket anës së menaxhimit të këtij projekti.
Kompania njoftoi se do të pezullojë shitjen e syzeve Google Glass, të cilat kushtojnë rreth 1500 dollarë, duke filluar nga java e ardhshme. Google e mori këtë vendim pas ankesave të shumta të ardhura nga përdoruesit, sidomos për sigurinë e privatësisë që syzet ofrojnë.
Ekipi do të vazhdojë të prodhojë versione të reja të pajisjes, nën drejtimin e Tony Faddell, shefi ekzekutiv i laboratorit Nest, që u ble nga Google në fillim të vitit të kaluar. Laboratori Google X, që është marrë më parë më prodhimin e syzeve Google Glass, nuk do të krijojë më pajisje të tilla. Google ka premtuar se do të bëjnë më të mirën e mundshme që të vazhdojnë të zhvillojnë dhe mbështesin teknologjinë Glass.
(Herë të lexuara: 133)
als_Latn als_Latn als_Latn als_Latn